K o m u n i k é

Vláda Slovenskej republiky na svojom zasadnutí dňa ............ 2007 schválila materiál “Dohoda medzi vládou Slovenskej republiky a vládou Čiernohorskej republiky o rozvojovej spolupráci” ako pokračovanie dohody podpísanej 19. júna 2003 s bývalým štátnym spoločenstvom Srbska a Čiernej Hory s platnosťou do februára 2007. 

Vzhľadom na pokračovanie aktivít slovenskej oficiálnej rozvojovej pomoci v Čiernohorskej republike aj po termíne platnosti predošlej dohody je potrebné uzavrieť novú dohodu, rešpektujúcu zmeny v štátnom usporiadaní. Vláda poverila jej podpisom ministra zahraničných vecí.

Dohoda zabezpečuje kontinuitu vytvoreného základného právneho rámca pre poskytovanie rozvojovej pomoci Čiernohorskej republike a vymedzuje všeobecné podmienky tejto pomoci.